CELEX: C2006/154/12
Language: et
Date: 2006-07-01 00:00:00
Title: Kohtuasi C-163/06 P: Soome Vabariigi  27. märtsil 2006  esitatud apellatsioonikaebus Euroopa Ühenduste Esimese Astme Kohtu  9. jaanuari 2006.  aasta otsuse peale kohtuasjas T-177/05: Soome Vabariik. versus Euroopa Ühenduste Komisjon

1.7.2006   
            
            
               ET
            
            
               Euroopa Liidu Teataja
            
            
               C 154/6
            
         Soome Vabariigi 27. märtsil 2006 esitatud apellatsioonikaebus Euroopa Ühenduste Esimese Astme Kohtu 9. jaanuari 2006. aasta otsuse peale kohtuasjas T-177/05: Soome Vabariik. versus Euroopa Ühenduste Komisjon
   (Kohtuasi C-163/06 P)
   (2006/C 154/12)
   Kohtumenetluse keel: soome
   Pooled
   
      Hageja: Soome Vabariik (esindaja: advokaat E. Bygglin)
   
      Teine menetlusosaline: Euroopa Ühenduste Komisjon
   Hageja nõuded
   
               —
            
            
               Tühistada Esimese Astme Kohtu 9. jaanuari 2006. aasta määrus kohtuasjas T-177/05: Soome Vabariik v. komisjon ja tunnistada vastuvõetavaks Soome poolt EÜ artikli 230 alusel esitatud hagi ning anda põhikohtuasi lahendamiseks uuesti Esimese Astme Kohtule ning Esimese Astme Kohtul teha otsus, et komisjon peab kandma ka Soome apellatsioonimenetlusega seotud kohtukulud.
            
         Väited ja peamised argumendid
   Soome on seisukohal et oma määrusega rikkus Euroopa Ühenduste Esimese Astme Kohus ühenduse õigust Euroopa Ühenduste Kohtu põhikirja artiklis 58 viidatud viisil.
   Soome leiab, et Euroopa Ühenduste Esimese Astme Kohus kohaldas valesti materiaalõiguse norme, kui ta leidis, et komisjoni vaidlusalused kirjad ei sisalda otsust EÜ artikli 230 tähenduses, mille peale saab esitada hagi.
   Soome väidab, et komisjoni vaidlusalused kirjad sisaldavad otsust EÜ artikli 230 tähenduses, mille peale saab esitada hagi.
   Komisjon on vaidlusaluse otsusega võtnud Soomelt tegelikult võimaluse sooritada tingimuslik tasumine ühenduste kohtupraktika mõttes.
   Vaidlusalusel otsusel on seega EÜ artikli kohaldamist käsitleva kohtupraktika kohaselt Soomele siduvaid õiguslikke tagajärgi, mis mõjutavad Soome huve ja muudavad selgelt Soome õiguslikku olukorda. Lisaks sellele on vaidlusalune otsus põhjustanud Soomele õigustest ilmajäämise ja on seega selgelt tehtud Soome kahjuks.